Тарихта тәүҙә бер генә Аллағыуат ауылының булыуы теркәлә. Әкренләп ауыл ҙурая һәм ике ауылға: Үрге Аллағыуат һәм Түбәнге Аллағыуат ауылдарына бүленә һәм Федоровка ауылынан икеһе лә 23 саҡрым алыҫлыҡта ята. Х Бөтә Рәсәй халыҡ иҫәбен алыу материалдарында Түбәнге Аллағыуаттағы (Сәрмәк) 62 ихатала 370 кеше йәшәүе билдәләнә. 1917 йылдағы Бөтә Рәсәй халыҡ иҫәбен алыу материалдарында атап үтелгән ике ауыл да Стәрлетамаҡ өйәҙе Сытырман олоҫо составына инә. Түбәнге Аллағыуат ауылындағы 81 ихатала 431 кеше йәшәй.